अजमेर न्यूज़: ईवीएम का तृतीय रैण्डमाईजेशन आयोजित
Visitors - 74529763
अजमेर, 15 जनवरी। जिला निर्वाचन अधिकारी विश्व मोहन शर्मा की उपस्थिति में पंचायतराज आम चुनाव 2020 के प्रथम चरण के लिए ईवीएम मशीनों का तृतीय रैण्डमाईजेशन बुधवार को संचार एवं प्रौद्योगिकी विभाग के उप निदेशक श्री भगवती प्रसाद द्वारा एनआईसी कक्ष में किया गया।
उप जिला निर्वाचन अधिकारी कैलाश चंद शर्मा ने बताया कि प्रथम चरण में कुल 102 ग्राम पंचायतों के चुनाव होंगे। इनके 422 मतदान केन्द्रों के लिए ईवीएम का तृतीय रैण्डमाईजेशन किया गया। पंचायत समिति पीसांगन की 24 ग्राम पंचायतों के 105 मतदान केन्द्रों, भिनाय की 25 ग्राम पंचायतों के 120 मतदान केन्द्रों, जवाजा की 46 ग्राम पंचायतों के 157 मतदान केन्द्रों तथा श्रीनगर की 7 ग्राम पंचायतों के 40 मतदान केन्द्रों के लिए ईवीएम का रैण्डमाईजेशन हुआ। इस अवसर पर जिले के निर्वाचक रजिस्ट्रीकरण अधिकारी, राजनैतिक दलों के प्रतिनिधि भी उपस्थित थे।